gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6749, del 05-04-2012 (2012/2624)

Notificació de la sentència dictada en el juí ordinari número 747/2008.
-----------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2624


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el juí ordinari número 747/2008. [2012/2624]  
Procediment ordinari 000747/2008- A  
De: Iberdrola Distribución Eléctrica, SAU.  
Procurador: Onofre Marmaneu Laguía.  
Contra: Urbanizadora Calicanto, SA.  
En este procediment ordinari 747/2008-A, seguit a instàncies d'Iberdrola Distribución Eléctrica, SAU, contra Urbanizadora Calicanto, SA, s'ha dictat la sentència que, la part que interessa de la qual, literalment, és com segueix:  
«Jutjat d'Instrucció número 1 de Torrent (abans Primera Instància i Instrucció número 3)  
Assumpte: juí ordinari número 747-2008-A.  
Sentència número 35/2011  
Torrent, 10 de juny de 2011  
M.ª Ángeles Sierra Fernández-Victorio, magistrada jutgessa del Jutjat d'Instrucció número 1 de Torrent i partit, he vist estes actuacions de juí ordinari número 747-2080, seguides a instàncies d'Iberdrola Distribución Eléctrica, SAU, representada pel procurador dels tribunals Onofre Marmaneu Laguía, sent-ne assistit pel lletrat Carlos Pineda Nebot, sent-ne demandada l'entitat Urbanizadora Calicanto, SA, la qual no va contestar la demanda ni va concórrer al juí, per la qual cosa va ser declarada en rebel·lia, exercint una acció de reclamació d'una quantitat per un import de 15.218,06 (quinze mil dos-cents díhuit euros i sis cèntims).  
Dispositiva  
1. Estime de forma íntegra la demanda formulada a instàncies d'Iberdrola Distribución Eléctrica, SAU, representada pel procurador dels tribunals Onofre Marmaneu Laguía, sent-ne assistit pel lletrat Carlos Pineda Nebot, sent-ne demandada l'entitat Urbanizadora Calicanto, SA, la qual no va contestar la demanda ni va concórrer a juí, per la qual cosa va ser declarada en rebel·lia, exercint una acció de reclamació d'una quantitat, i condemne la demandada a pagar a l'actora la quantitat de 15.218,06 (quinze mil dos-cents díhuit euros i sis cèntims).  
  
2. Condemne la demandada a pagar els interessos legals des de la interpel·lació judicial fins a fer-ne el pagament complet.  
3. S'imposen les costes del procediment a la demandada.  
Notifiqueu esta resolució a les parts i feu-los saber que no és ferma, i que contra esta es pot interposar un recurs d'apel·lació davant de l'Audiència Provincial de València dins del termini de cinc dies comptador des de l'endemà de la seua notificació.  
Esta és la meua sentència, que pronuncie, mane i firme».  
I atés que el demandat esmentat, Urbanizadora Calicanto, SA, es troba en parador desconegut, s'expedeix este edicte a fi que valga de notificació de forma deguda.  
  
Torrent, 1 de març de 2012.- El secretari judicial: Eugenio Ángel Martín Sánchez.
Diari Oficial de la Generalitat Valenciana


Sumari del DOGV 6876, del 04-10-2012 (2012/9089)

RESOLUCIÓ de 19 de setembre de 2012, de la Universitat de València, per la qual nomena Carlos Hermenegildo Caudevilla catedràtic d'universitat, de l'àrea de coneixement Fisiologia.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6876

Data del DOGV
:   04-10-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/9089


Data del document
:   19-09-2012

Organisme emissor
:   Universitat de València

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 19 de setembre de 2012, de la Universitat de València, per la qual nomena Carlos Hermenegildo Caudevilla catedràtic d'universitat, de l'àrea de coneixement Fisiologia. [2012/9089]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València, de data 21 de maig de 2012 (BOE 07.06.2012), per a la provisió de la plaça número 6275 de catedràtic d'universitat (Concurs núm. 17/2012), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
  
Nomenar Carlos Hermenegildo Caudevilla catedràtic d'universitat, de l'àrea de coneixement Fisiologia, adscrita al Departament Fisiologia.  
  
Contra la present resolució, que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 19 de setembre de 2012.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6744, del 29-03-2012 (2012/2727)

Notificació de la sentència dictada en el juí de faltes número 95/2011.
-----------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2727


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el juí de faltes número 95/2011. [2012/2727]  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en este Jutjat se segueix el juí de faltes número 95/2011, amb relació a una presumpta falta de l'article 634 del Codi Penal atribuïda a Laurius Silins, en què es va dictar sentència en data 7 de juny de 2011, la qual té la part dispositiva que, literalment, és com segueix:   
«Dispositiva  
Condemne Laurius Silins, com a autor criminalment responsable d'una falta de l'article 634 del Codi Penal, sense que concórreguen circumstàncies modificatives de la responsabilitat criminal, a la pena d'un mes de multa de 6 euros diaris, amb la consegüent responsabilitat personal subsidiària d'un dia de privació de llibertat per cada dues quotes de multa no pagades, establida en l'article 53.1 del Codi Penal, i al pagament de les costes processals.  
Esta és la meua sentència, contra la qual es podrà interposar un recurs d'apel·lació per a ser resolt per l'Audiència Provincial de València, dins del termini de cinc dies, mitjançant un escrit raonat, comptadors des que es notifique, definitivament jutjat, en esta instància, cosa que pronuncie, mane i firme».  
I perquè valga de notificació a Laurius Silins, que es troba en parador ignorat, expedisc este edicte.  
  
Quart de Poblet, 14 de març de 2012.- El secretari judicial: José Víctor Sanz Gordón.
Diari Oficial de la Generalitat Valenciana


Sumari del DOGV 6774, del 15-05-2012 (2012/4517)

Informació pública de tarifes d'aigua potable aplicables al municipi de Salinas.
--------------------------------------------------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4517


Organisme emissor
:   Aquagest Levante, SA

Tipus de document
:   Anunci

Informació pública de tarifes d'aigua potable aplicables al municipi de Salinas. [2012/4517]  
S'informa perquè se'n prenga coneixement que, en data 27 d'abril de 2012, es va presentar l'expedient de modificació de tarifes del municipi de Salinas davant de la Direcció General d'Indústria i Comerç.   
De conformitat amb l'article 42 de la Llei 4/1999, de 13 de gener, de Modificació de la Llei 30/1992, de Règim Jurídic de les Administracions Públiques i de Procediment Administratiu Comú, i, de conformitat amb l'article 3 del Decret 3/2008, d'11 de gener, del Consell de la Generalitat Valenciana, atés que ha transcorregut el termini determinat en este decret, sense que s'haja dictat una resolució, i en virtut de la normativa anterior, es consideren aprovades les tarifes sotmeses a la seua consideració. Atés el que s'ha exposat, la tarifa resultant és:  
  
  
  
  
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.   
  
Cosa que es fa pública perquè se'n prenga coneixement.   
  
Alacant, 30 d'abril de 2012.- L'apoderat: José Antonio Álvarez Penalva.
Diari Oficial de la Generalitat Valenciana


Sumari del DOGV 6825, del 24-07-2012 (2012/7028)

Informació pública del projecte de reparcel·lació del PRI-2 del sòl urbà del pla general d'ordenació urbana.
------------------------------------------------------------------------------------------------------------

### Dades del document

Número de DOGV
:   6825

Data del DOGV
:   24-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7028


Data del document
:   12-07-2012

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * administració local
    * pla d'urbanisme

Informació pública del projecte de reparcel·lació del PRI-2 del sòl urbà del pla general d'ordenació urbana. [2012/7028]  
En compliment del que disposen els articles 177 de la Llei 16/2005, Urbanística Valenciana (LUV) i 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística de l'Activitat Urbanística Valenciana (ROGTU), se sotmet a informació pública, durant el termini d'un mes, el projecte de reparcel·lació del PRI-2 del sòl urbà del Pla General d'Ordenació de Cox (Alacant), redactat per la mercantil Sivila Urbanismo, SL com a urbanitzador i adjudicatari del programa d'actuació integrada d'aquest, segons document redactat per l'enginyer de camins Carlos Sivila Sanz i Rives Abogados, de data maig de 2012.  
  
El termini d'exposició es comptarà a partir de l'endemà de la publicació del present edicte en el Diari Oficial de la Comunitat Valenciana.  
Durant el període d'exposició es podran presentar al·legacions pels interessats dirigides a l'alcalde de l'Ajuntament de Cox.  
La consulta dels projectes es podrà realitzar a les oficines municipals, síties a la plaça de Glorieta, núm. 1 de Cox, 2a planta, Departament d'Urbanisme, en horari de 09.00 a 14,00 hores, de dilluns a divendres. Així mateix es podrà consultar a les oficines de l'equip redactor, Rives Abogados, síties a Cox (Alacant), carrer de Cervantes, 2-3r, i realitzar consultes per a aclariment de dubtes, conceptes o altres qüestions relatives al projecte, en horari de 10.00 a 14.00 hores, de dilluns a divendres, amb petició d'hora prèvia cridant al telèfon 811 277 423.   
Igualment, durant el termini indicat els qui resulten adjudicataris en condomini podran efectuar-se requeriments recíprocs per a substituir les quotes de condomini previstes en el projecte per indemnitzacions en diners, segons el que disposa la LUV i el seu reglament de desplegament (ROGTU).  
  
Cox, 12 de juliol de 2012.- L'alcalde: Carmelo Rives Fulleda.
Diari Oficial de la Generalitat Valenciana


Sumari del DOGV 6765, del 02-05-2012 (2012/4035)

Acceptació de la delegació efectuada per l'Ajuntament de Gorga.
---------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4035


Data del document
:   13-04-2012

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació efectuada per l'Ajuntament de Gorga. [2012/4035]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant decret de la presidenta de la Diputació Provincial de data 13 d'abril de 2012, de la delegació efectuada pel Ple de l'Ajuntament de Gorga, en la sessió de data 6 de març de 2012, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i la resta d'ingressos de dret públic dels municipis de la província, aprovat en la sessió del Ple provincial, de data 1 de juliol del 2004, (BOP número 175, de data 31.07.2004, i el DOCV número 4819, de data 13.08.2004).  
  
Tributs i la resta d'ingressos de dret públic per als quals es deleguen en la Diputació Provincial d'Alacant les facultats atribuïdes a l'ajuntament que a continuació es detalla en matèria de gestió, liquidació, inspecció tributària i recaptació.  
  
Gorga  
- Impost sobre l'increment del valor dels terrenys de naturalesa urbana.  
  
Aquesta delegació realitzada a favor de la Diputació Provincial pel municipi de Gorga tindrà efecte des de l'endemà de la seua publicació en el Butlletí Oficial de la Província i estarà vigent fins a la finalització del cinqué any, a comptar del següent al de la seua entrada en vigor; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 13 d'abril de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6927, del 20-12-2012 (2012/11592)

RESOLUCIÓ de 5 de desembre de 2012, de la Universitat Miguel Hernández d'Elx, per la qual es publica el pla d'estudis de Graduat o Graduada en Farmàcia.
--------------------------------------------------------------------------------------------------------------------------------------------------------

### Dades del document

Número de DOGV
:   6927

Data del DOGV
:   20-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11894


Data del document
:   05-12-2012

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * centre d'ensenyament

RESOLUCIÓ de 5 de desembre de 2012, de la Universitat Miguel Hernández d'Elx, per la qual es publica el pla d'estudis de Graduat o Graduada en Farmàcia. [2012/11281]  
  
  
ANNEX  
  
Pla d'estudis del títol de Graduat o Graduada en Farmàcia per la Universitat Miguel Hernández d'Elx.  
  
Branca de coneixement: Ciències de la Salut.  
Centre d'impartició: Facultat de Farmàcia.  
Curs d'implantació: 2010/2011.  
  
1. Distribució del pla d'estudis per tipus de matèria en crèdits ECTS:  
  
  
  
  
2. Distribució dels crèdits de formació bàsica:  
  
  
  
Per la Resolució del rector, de 5 de desembre de 2012, s'ha disposat el següent:  
En compliment del que disposa l'art. 35.4 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, una vegada obtinguda la verificació del pla d'estudis pel Consell d'Universitats d'acord amb el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, modificat pel Reial Decret 861/2010, de 2 de juliol, amb un informe previ positiu de l'Agència Nacional de la Qualitat i Acreditació, així com l'autorització de la comunitat autònoma; i declarat el caràcter oficial del títol per lAcord de Consell de Ministres, de 15 d'abril de 2011, publicat en el Boletín Oficial del Estado l'11 de maig de 2011, per Resolució de la Secretaria General d'Universitats, de 26 d'abril de 2011; aquest Rectorat ha resolt:  
  
Ordenar la publicació del pla d'estudis conduent a l'obtenció del títol oficial de Graduat o Graduada en Farmàcia per la Universitat Miguel Hernández d'Elx, que quedarà estructurat segons es fa constar en l'annex d'aquesta resolució.  
  
Elx, 5 de desembre de 2012.- El rector: Jesús Tadeo Pastor Ciurana.  
3. Estructura del pla d'estudis:  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
ANEXO  
  
Plan de estudios del título de Graduado o Graduada en Farmacia por la Universidad Miguel Hernández de Elche.  
  
Rama de conocimiento: Ciencias de la Salud.  
Centro de impartición: Facultad de Farmacia.  
Curso de implantación: 2010/2011.  
  
1. Distribución del plan de estudios por tipo de materia en créditos ECTS:  
  
  
  
  
  
2. Distribución de los créditos de formación básica:  
  
  
  
  
3. Estructura del plan de estudios:  
  

Diari Oficial de la Generalitat Valenciana


Sumari del DOGV 6926, del 19-12-2012 (2012/11669)

Informació pública per a una autorització d'abocament al mar d'aigües pluvials del sector R6-B Tossal Natural, en el terme municipal d'Orpesa VERMAR205.
--------------------------------------------------------------------------------------------------------------------------------------------------------

### Dades del document

Número de DOGV
:   6926

Data del DOGV
:   19-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11682


Organisme emissor
:   Conselleria d'Agricultura, Pesca, Alimentació i Aigua

Tipus de document
:   Anunci

Informació pública per a una autorització d'abocament al mar d'aigües pluvials del sector R6-B Tossal Natural, en el terme municipal d'Orpesa VERMAR205. [2012/11059]  
L'Ajuntament d'Orpesa va sol·licitar, mitjançant un acord de data 6 de març de 2012 de la Junta de Govern Local, a esta Direcció General una autorització d'abocament al mar d'aigües pluvials del sector R6-B Tossal Natural (VERMAR205).  
D'acord amb el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, correspon a la Direcció General de l'Aigua l'exercici de les competències autonòmiques en matèria d'autoritzacions d'abocament al domini públic maritimoterrestre.  
Atés que l'autorització d'abocament esmentada requerix la concessió d'ocupació del domini públic maritimoterrestre que ha d'atorgar el Ministeri d'Agricultura, Alimentació i Medi Ambient, hi és aplicable el que indica l'article 150 del Reglament general per al desplegament i execució de la Llei 22/1988, de 28 de juliol, de Costes.  
Cosa que es fa pública, en virtut del que disposa l'article 146.8 del Reglament general per al desplegament i execució de la Llei 22/1988, de 28 de juliol, de Costes, perquè en el termini de 20 dies hàbils, comptador des de la data de publicació d'este anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients. Durant este termini els interessats podran examinar la documentació presentada al Servici de Planificació de Recursos Hidràulics i Qualitat de les Aigües de la Conselleria d'Agricultura, Pesca, Alimentació i Aigua, carrer de Francesc Cubells, 7, de València, on estarà exposada els dies laborables en horari de 09.00 a 14.00 hores.  
  
  
València, 4 de desembre de 2012.- El director general de l'Aigua:José Alberto Comos Guillem.
Diari Oficial de la Generalitat Valenciana


Sumari del DOGV 6894, del 02-11-2012 (2012/9423)

Notificació de la sentència dictada en el procediment ordinario número 1591/2011.
---------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9423


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinario número 1591/2011. [2012/9423]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber:  
Que en este Jutjat se seguix procediment ordinari amb el número 001591/2011, a instàncies de Cris Adam, SA, representat per la procuradora M.ª Elisa Pascual Casanova, contra Pilar Pérez Gascó, en què s'ha acordat en el dia de la data notificar la sentència dictada en les presents actuacions a la demandada que es troba en parador ignorat, Pilar Pérez Gascó, que té l'encapçalament i la dispositiva que, literalment, diuen així:   
«Sentència número 000168/2012   
Jutgessa que la dicta: M.ª Carmen Moreno Martínez.   
Lloc: València.  
Data: 3 de setembre de 2012.  
M.ª del Carmen Moreno Martínez, magistrada del Jutjat de Primera Instància número 20 d'esta ciutat, he vist les presents actuacions de juí ordinari número 1591/2011, instats per la mercantil Cris Adam, SA, representada per la procuradora Elisa Pascual Casanova i defesa per l'advocat Francisco Aliaga Navarro, contra Pilar Pérez Gascó, declarada en rebel·lia; i atesos els següents:   
  
[...]  
Dispositiva  
Estime la demanda formulada per la procuradora Elisa Pascual Casanova, en nom i representació de la mercantil Cris Adam, SA, contra Pilar Pérez Gascó, en reclamació de la quantitat de sis mil tres-cents vint-i-nou euros amb noranta-un cèntims (6.329,91 €), import de part del preu dels materials d'hostaleria subministrats en el període comprés entre desembre de 2008 i maig de 2009 a la demandada per al seu negoci de restauració denominat Bar Terra Nova, siti al carrer de l'Orde de la Mercé, número 2, del Puig de Santa Maria, i condemne Pilar Pérez Gascó a pagar a l'entitat Cris Adam, SA, sis mil tres-cents vint-i-nou euros amb noranta-un cèntims (6.329,91 €) més l'interés legal des de la data de presentació de la demanda (25.10.2011), perquè no consta la data de recepció de la interpel·lació extrajudicial.   
  
S'imposen les costes a la part demandada.   
Contra esta sentència es podrà interposar un recurs d'apel·lació davant d'este Jutjat en el termini dels 20 dies següents al de la seua notificació.»  
  
I perquè valga de notificació de la sentència a la demandada en parador ignorat, estenc este edicte.  
  
València, 1 d'octubre de 2012.- El secretari judicial: Vicente Sorní Pérez.